กรมส่งเสริมคุณภาพสิ่งแวดล้อม คัดเลือก บ้านท่า ต.หาดกรวด อ.เมืองอุตรดิตถ์ เป็นชุมชนต้นแบบบริหารจัดกา
กรมส่งเสริมคุณภาพสิ่งแวดล้อม ลงพื้นที่คัดเลือกเอาบ้านท่า ตำบลหาดกรวด อำเภอเมืองอุตรดิตถ์ เป็นชุมชนต้นแบบบริหารจัดการขยะเหลือศูนย์
	


ที่หมู่ 5 บ้านท่า ตำบลหาดกรวด อำเภอเมืองอุตรดิตถ์ นายสุรชัย  อจลบุญ  รองอธิบดีกรมส่งเสริมคุณภาพสิ่งแวดล้อม เป็นประธานเปิดศูนย์การเรียนรู้ชุมชนปลอดขยะเหลือศูนย์  ซึ่งได้ต่อยอดจากชุมชนปลอดขยะที่ได้รับรางวัลถ้วยพระราชทานพระบาทสมเด็จพระปรมินทรมหาภูมิพลอดุลยเดช  โดยได้พัฒนาเป็นศูนย์การเรียนรู้ชุมชนปลอดขยะและโรงเรียนปลอดขยะซึ่งได้รับรางวัลถ้วยพระราชทานจากสมเด็จพระเทพรัตนราชสุดาฯ สยามบรมราชกุมารี พัฒนาเป็นศูนย์การเรียนรู้โรงเรียนปลอดขยะ โดยเป็นแหล่งการศึกษาและเรียนรู้ของหน่วยงานทั้งภาครัฐ ภาคเอกชนและองค์กรชุมชน  การร่วมไม้ร่วมมือของคนในชุมชนประกอบกับการสนับสนุนขององค์กรปกครองส่วนท้องถิ่น ก่อให้เกิดชุมชนที่ปลอดขยะเป็นศูนย์ขึ้น  ภายในชุมชนได้แบ่งเป็นฐานการเรียนรู้ขึ้น จำนวน 7 ฐานการเรียนรู้ ได้แก่ ฐานการเรียนรู้ตู้เย็นข้างบ้าน ,ฐานการเรียนรู้สิ่งประดิษฐ์พิชิตขยะ สามมิตรพิชิตขยะ การจัดการขยะอันตราย ,ฐานการเรียนรู้หิ้วตะกร้า คว้ารางวัล ,ฐานการเรียนรู้ผลิตภัณฑ์จากผักตบชวา ,ฐานการเรียนรู้ปุ๋ยจากขยะอินทรีย์ดีต่อสุขภาพ ,ฐานการเรียนรู้ไส้เดือนดินกินขยะ และฐานการเรียนรู้ตลาดพอเพียง จากการบริหารชุมชนแบบต้นแบบจนประสบผลสำเสร็จด้านการบริหารจัดการขยะในครั้งนี้ กรมส่งเสริมคุณภาพสิ่งแวดล้อมเตรียมขยายผลไปสู่ศูนย์การเรียนรู้กำจัดขยะมูลฝอยทั่วประเทศต่อไป